Subject: Pöördumine Piirsalu kaitsetööstuspargi arendamise osas
From: MTÜ Päriselt Siin <[email-masked]>
To: "[email-masked]" <[email-masked]>, "KM Info" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>
Date: Fri, 5 Jun 2026 15:36:55 +0300 (EEST)

Tere,
Esitame MTÜ Päriselt Siin, MTÜ Piirsalu Küla Seltsi ja Piirsalu kogukonna liikmete nimel pöördumise, milles palume tõsiselt kaaluda kaitsetööstuspargi eriplaneeringus Piirsallu planeeritava kaitsetööstuspargi kohasust siinsesse keskkonda. 

Kirjale on lisatud dokument Pöördumine, milles on esitatud kogukonna seisukoht, et käesoleva aasta maikuus kogukonnale tutvustatud kava rajada Piirsallu lõhkeainet tootva kõrgendatud ohuklassiga tööstuskompleks on siinse keskkonna talumisläve ületav ja sellises mahus seda planeerida ei tohiks.
Palume kaaluda selle asemel väiksemahulist keskkonda mittekoormavat tootmisüksust. 

Dokumendi lisas on koondatud kogukonna poolt hinnatud riskid, esitatud vastuväited, taotlused ja ettepanekud.  Palume nendega arvestada.

Palume lisada pöördumine volikogu juunikuu istungi vastavasisulise päevakorrapunkti dokumentide juurde.
 
Palume kogukonna seisukohtadega arvestada ja anda neile vastused ka kirjalikult.

Päriselt Siin MTÜ
[email-masked]